CELEX: C2004/228/56
Language: fi
Date: 2004-09-11 00:00:00
Title: Asia C-293/04: Gerechtshof te Amsterdamin 14.6.2004 tekemällään päätöksellä esittämä ennakkoratkaisupyyntö asiassa Beemsterboer Coldstore Services BV vastaan Inspecteur der Belastingdienst -Douanedistrict Arnhem

11.9.2004   
            
            
               FI
            
            
               Euroopan unionin virallinen lehti
            
            
               C 228/27
            
         Gerechtshof te Amsterdamin 14.6.2004 tekemällään päätöksellä esittämä ennakkoratkaisupyyntö asiassa Beemsterboer Coldstore Services BV vastaan Inspecteur der Belastingdienst -Douanedistrict Arnhem
   (Asia C-293/04)
   (2004/C 228/56)
   Gerechtshof te Amsterdam on pyytänyt 14.6.2004 tekemällään päätöksellä, joka on saapunut yhteisöjen tuomioistuimeen 9.7.2004, Euroopan yhteisöjen tuomioistuimelta ennakkoratkaisua asiassa Beemsterboer Coldstore Services BV vastaan Inspecteur deer Belastingdienst — Douanedistrict Arnhem seuraaviin kysymyksiin:
   
               1.
            
            
               Onko tullikoodeksin 220 artiklan (1) 2 kohdan b alakohdan uutta sanamuotoa mahdollista soveltaa tilanteessa, jossa tullivelka on syntynyt ja jälkitullaus tehty ennen kyseisen säännöksen voimaantuloa?
            
         
               2.
            
            
               Jos I kysymykseen vastataan myöntävästi: onko EUR.1-tavaratodistusta, jota ei siitä syystä, ettei niiden tavaroiden alkuperää, joille todistus on myönnetty, pystytä vahvistamaan jälkitarkastuksessa, ole mahdollista todeta tosiasiallisesti virheelliseksi, ja tuotteiden tullietuuskohtelu evätään ainoastaan tästä syystä, pidettävä tullikoodeksin 220 artiklan 2 kohdan b alakohdan uudessa sanamuodossa tarkoitettuna ”virheellisenä todistuksena”, ja ellei näin ole, onko maksuvelvollisella siitä huolimatta mahdollisuus vedota menestyksellisesti kyseiseen säännökseen?
            
         
               3.
            
            
               Jos II kysymykseen vastataan myöntävästi: kenen vastuulla on sen todistaminen, että todistus perustuu viejän ilmoittamiin virheellisiin tosiseikkoihin ja vastaavasti kenen on todistettava, että todistuksen myöntäneet viranomaiset ilmeisestikin tiesivät tai niiden olisi pitänyt tietää, että tuotteet eivät täyttäneet tullietuuskohtelun myöntämisen edellytyksiä?
            
         
               4.
            
            
               Jos I kysymykseen vastataan kieltävästi: onko maksuvelvollisen mahdollista tilanteessa, jossa jälkikäteen ei ole mahdollista vahvistaa, että tulliviranomaiset ovat alun perin myöntäneet EUR.1-tavaratodistuksen oikein perustein ja virheettömästi, vedota menestyksellisesti tullikoodeksin 220 artiklan 2 kohdan alkuun ja b alakohtaan siinä muodossa kuin ne olivat 19.12.2000 saakka?
            
         
      (1)  EYVL L 311, 12.12.2000, s. 17.